се прилагат определенията съгласно член 3 от Регламента относно УУВРФ.
 2. Освен това за целите на настоящия регламент се прилагат следните определения:
 а)
 „база данни на риболовния флот на Съюза“ означава воденият от Комисията регистър, съдържащ информацията за всички риболовни кораби на Съюза съгласно Регламент за изпълнение (ЕС) 2017/218 и допълнителните данни за корабите, изисквани в заявленията за разрешение за риболов съгласно Регламента относно УУВРФ;
 б)
 „база данни на Съюза за разрешения за риболов“ означава базата данни, създадена в съответствие с член 39 от Регламента относно УУВРФ с цел да се осигури обменът на информацията, посочена в дялове II и III от същия регламент.
 ГЛАВА II
 ИНФОРМАЦИЯ В БАЗАТА ДАННИ НА СЪЮЗА ЗА РАЗРЕШЕНИЯ ЗА РИБОЛОВ
 Член 3
 Заявления за разрешения
 1. При подаването на заявления за разрешения за риболов в съответствие с член 39, параграф 3 от Регламента относно УУВРФ държавите членки и третите държави представят едно заявление за всеки кораб, всяко споразумение, всяка категория риболов и всеки период.
 2. Наличната в базата данни на риболовния флот на Съюза информация за корабите се използва от базата данни на Съюза за разрешения за риболов, за да се осигури обменът на данни във връзка с разрешенията за риболов, изискван съгласно Регламента относно УУВРФ.
 Член 4
 Формат на обменяната информация
 1. Форматът на обменяната между държавите членки, третите държави и Комисията информация съгласно членове 11, 18, 22 и 25 от Регламента относно УУВРФ е определението за схемата XML на домейна Fishing License Authorization & Permit (FLAP), базирано на стандарта P1000-9 на езика на ООН за универсален обмен в областта на рибарството UN/FLUX (Fisheries Language for Universal Exchange).
 2. Полетата с данни, основните компоненти и правилно форматираните съобщения на разширяем маркиращ език (Extensible Markup Language — XML) трябва да съответстват на определението за схемата XML Schema (XSD) въз основа на библиотеките за стандартизиране на UN/FLUX.
 3. Използват се XSD и кодовете на страницата на регистъра на основните данни на уебсайта за риболовни дейности на Европейската комисия.
 4. Държавите членки използват документа относно изпълнението на FLAP, достъпен на уебсайта за риболовни дейности на Европейската комисия, за да гарантират, че се предават правилните съобщения и се спазват правилните процедури за базата данни на Съюза за разрешения за риболов.
 Член 5
 Предаване на съобщения
 1. Данните се предават напълно автоматизирано и незабавно, като се използва транспортният слой за обмена на данни за риболова, предоставен от Комисията.
 2. Изпращачът отговаря за предаването на съобщенията в съответствие с договорените правила за валидиране и проверка, определени в документа относно изпълнението на FLAP.
 3. Получателят на съобщението уведомява изпращача за получаването и за резултатите от валидирането и проверката на съобщението, като изпрати съобщение за отговор.
 Член 6
 Промени в XML форматите и документите относно изпълнението
 1. Решения за промени на XML формата на домейна UN/FLUX FLAP, както и на документа относно изпълнението на FLAP, се вземат от службите на Комисията след съгласуване с държавите членки.
 2. Посочените в параграф 1 промени пораждат действие най-рано 6 месеца и най-късно 18 месеца, след като е взето решението за тях. Този график се